ตลท.เพิกถอน LTX-TTTM ออกตลาดฯหลังควบรวมพร้อมเปลี่ยนชื่อใหม่ “TTT” จ่อเทรด 3 ก.ค.นี้
ตลท.เพิกถอน LTX-TTTM ออกตลาดฯหลังควบรวมเปลี่ยนชื่อใหม่ "TTT" จ่อเทรด 3 ก.ค.นี้
ตลท.เพิกถอน LTX-TTTM ออกตลาดฯหลังควบรวมเปลี่ยนชื่อใหม่ "TTT" จ่อเทรด 3 ก.ค.นี้
1 ก.ค. 2562

ผู้สื่อข่าวรายงานว่า ตามที่บริษัท ลัคกี้เท็คซ์ (ไทย) จำกัด (มหาชน) หรือ LTX กับบริษัท ไทยโทเรเท็กซ์ไทล์มิลลส์ จำกัด (มหาชน) หรือ TTTM ได้ดำเนินการควบบริษัทและนายทะเบียนบริษัทมหาชนจำกัดรับจดทะเบียนการควบบริษัททั้งสองแล้ว LTX และ TTTM จึงสิ้นสภาพจากการเป็นนิติบุคคลตามกฎหมาย และบริษัท โทเร เท็กซ์ไทล์ (ประเทศไทย) หรือ TTT จะรับโอนทรัพย์สิน หนี้ สิทธิ หน้าที่และความรับผิดชอบของ LTX และ TTTM ทั้งหมดอาศัยอำนาจตามความในมาตรา 171 (4) และ 171 (1) แห่งพระราชบัญญัติหลักทรัพย์และตลาดหลักทรัพย์ พ.ศ. 2535
ดังนั้น คณะกรรมการตลาดหลักทรัพย์แห่งประเทศไทยจึงสั่งเพิกถอนหลักทรัพย์ของ LTX และ TTTM จากการเป็นหลักทรัพย์จดทะเบียน และรับหลักทรัพย์ของ TTT เป็นหลักทรัพย์จดทะเบียนในตลาดหลักทรัพย์ฯ ตั้งแต่วันที่นายทะเบียนรับจดทะเบียนการควบบริษัท คือตั้งแต่วันที่ 1 ก.ค.2562 และกำหนดให้เริ่มซื้อขายได้ตั้งแต่วันที่ 3 ก.ค. 2562